text: Mange til julefrokoster - og de opførte sig pænt!
  12 december 2015 kl. 05.39
  Det er en af de helt store julefrokost-weekender, hvor der bliver festet igennem. Politiet har lørdag morgen dog stor ros til de glade gæster i nattelivet. 
  Vagtcheferne i de to politikredse i TV SYDs sendeområde melder tidlig lørdag morgen om god julestemning i nattelivet.
  - Der har været rigtig mange glade mennesker i byen - men de har overordnet set opført sig rigtig pænt, så vi har ikke meldinger om større bataljer. Selvom mine kolleger har haft travlt, så har festhumøret været i højsædet, siger vagtchef  Bent Hedeager Nielsen, hos Sydøstjyllands Politi i Horsens.
  Og samme melding kommer fra Syd- og Sønderjyllands Politi, så stor ros fra politiet til de juleglade gæster i nattelivet.
  